วีรบุรุษไร้พลัง ไข่ต้ม 2
Release date: Jan 26, 2024
Developers: OKCITY
Publishers: OKCITY
Genres: Adventure, Indie, RPG, Strategy
Categories: Single-player, Steam Achievements, Partial Controller Support, Family Sharing
Supported languages: Thai

Discord (TH) About the Game คำถาม : เกมนี้เหมาะกับผู้เล่นเกมแบบไหน? ตอบ : ผู้เล่นที่ชื่นชอบการออกสำรวจ ชอบการแก้ไขปริศนาที่ซับซ้อน ชอบการพิชิตบอสแบบวางแผน คำถาม : จำเป็นจะต้องเคยเล่นภาคแรกมาก่อนหรือเปล่า? ตอบ : ไม่จำเป็น เพราะภาคนี้ดีกว่า (มีเนื้อเรื่องเล่าย้อนหลังให้ภายในเกม) เนื้อหาของเกม ไข่ต้มและย่างเนยออกเดินทางไปยังดินแดนภูติเพื่อค้นหา 'ผลึกแร่แห่งเวลา' 100 ก้อน สำหรับใช้เป็นพลังงานในการส่งพวกเขากลับไปยัง 'โลกเดิม' แต่พวกเขาจะทำได้สำเร็จหรือไม่... มาช่วยการผจญภัยของพวกเขาอีกครั้งหนึ่งกันเถอะ! รายละเอียดของเกมจากผู้พัฒนา ปริศนาที่หลากหลายและมากกว่าเดิม เนื้อเรื่องตลอดการเดินทางพร้อมให้คุณออกสำรวจค้นหาความลับตามพื้นที่ต่าง ๆ รวบรวมวัตถุดิบเพื่อนำไปแลกเปลี่ยนเป็นสิ่งที่ต้องการ เผชิญหน้ากับบอสที่ไม่ได้ใช้แค่ค่าพลังแต่ยังต้องใช้ทั้งทักษะและไหวพริบในการเอาชนะมัน! แนวเกม เกมต่อสู้แบบสลับกันโจมตีทั่ว ๆ ไป (RPG turn-based) ใช้ค่าความเร็วเป็นตัวกำหนดลำดับการโจมตีของตัวละคร ยิ่งมีความเร็วที่มากกว่าก็ยิ่งมีสิทธิ์ที่จะได้โจมตีหลายครั้งก่อนที่อีกฝ่ายจะมีโอกาสได้โจมตีสวนกลับมา ประดิษฐ์สิ่งของ ค้นหาจิตวิญญาณของมอนสเตอร์ภายในดินแดนภูติ เพื่อนำมาหลอมเป็นอุปกรณ์สำหรับเพิ่มขีดความสามารถให้กับตัวละครของคุณ การหลอมอุปกรณ์จะสามารถทำได้ทุกสถานที่ จะหลอมเมื่อใดก้ได้แม้กระทั้งช่วงเวลาที่พึ่งจะได้รับจิตวิญญาณมาสด ๆ เลยก็ตาม อัพเกรดทักษะ ไม่ว่าจะเป็นความสามารถของตัวละครเอง จากอาชีพที่เลือกเล่น หรือจากอุปกรณ์ที่สวมใส่ก็ตาม หากสิ่งเหล่านั้นมีทักษะพิเศษติดมาด้วยก็มีโอกาสที่จะสามารถนำไปอัพเกรดเพิ่มเป็นทักษะที่ระดับสูงยิ่งขึ้นได้ ธาตุ ทักษะโจมตีและป้องกันของตัวละครจะมีธาตุสำหรับใช้ในการต่อสู้กับมอนสเตอร์ที่คุณจะต้องเผชิญหน้าด้วย หากคุณใช้ธาตุที่ชนะทางคุณก็จะสามารถสร้างความได้เปรียบอย่างมหาศาลให้กับการต่อสู้ของคุณ! ซึ่งธาตุในเกมจะมีทั้งหมด 11 ธาตุ ที่แตกต่างกัน ผลึกแร่แห่งเวลา เป็นไอเทมหลักที่ผู้เล่นจะต้องเก็บรวบรวมระหว่างการเดินทางผจญภัย เพื่อใช้เป็นพลังงานสำหรับกลับไปยังโลกเดิมของพวกเขา คุณจะต้องออกสำรวจและค้นหาทั่วทุกพื้นที่ และใช้ทุกกลวิธีเพื่อที่จะเก็บรวบรวมให้ครบ 100 ก้อนให้ได้... อย่างไรก็ตามหากคุณไม่สามารถเก็บรวบรวมได้ครบ คุณก็ยังสามารถซื้อมันจากพ่อค้าหน้าเลือดเพื่อที่จะไปยังฉากจบได้เหมือนกัน (ซื้อสินค้าจากพ่อค้าหน้าเลือดจะไม่ได้รับ ความสำเร็จพิเศษ) ภารกิจ นอกจากการออกเดินทางสำรวจเส้นทางใหม่ ๆ แล้ว คุณยังสามารถเลือกรับและทำภารกิจต่าง ๆ ที่ไม่เกี่ยวกับเนื้อเรื่องหลักของเกมได้ด้วย ภารกิจที่รับมาสามารถดูข้อมูลย้อนหลังได้ตลอดเวลา ทั้งภารกิจที่ทำสำเร็จหรือกระทั้งภารกิจที่ล้มเหลวไปแล้วก็ตาม การบันทึกเกม คุณจะได้รับการบันทึกเกมก็ต่อเมื่อจบการต่อสู้แต่ละครั้ง หรือเดินไปยังฉากอื่น ๆ อาจจะมีบางเหตุการณ์ที่จะบันทึกให้คุณอัตโนมัติด้วยเหมือนกัน หากคุณต้องการบันทึกเกมด้วยตนเองจะต้องไปที่คริสตัลเคลื่อนย้าย หรือเตียงนอนเท่านั้น! การบันทึกความตาย เกมจะบันทึกการเสียชีวิตของคุณให้ทุกครั้ง ไม่ว่าจะเป็นการเสียชีวิตจากความพ่ายแพ้ในการต่อสู้ หรือจากการฆ่าตัวตายเพราะต้องการรีเซ็ตห้องปริศนาก็ตาม... แต่ยังโชคดี ที่คุณก็สามารถดูบันทึกการเสียชีวิตของ มอนสเตอร์ตัวอื่น ๆ ที่คุณไปสังหารได้ด้วยเหมือนกัน ห้องปริศนา นอกจากห้องปริศนาแล้วยังมีปริศนาอื่น ๆ อีกมากมาย ให้คุณได้ปวดหัวและใช้สมองอย่างเต็มที่เพื่อรับ Achievement พิเศษ ห้องปริศนาไม่จำเป็นจะต้องเล่นให้ครบทุกห้อง และไม่มีผลกับเงื่อนไขการเอาชนะเกมเหมือนภาคแรก แต่ห้องปริศนาจะทำให้คุณได้รับ 'ผลึกแร่แห่งความรู้' ซึ่งเป็นไอเทมสำหรับไว้ใช้อัพเกรดทักษะตัวละครของคุณ เพื่อให้คุณสามารถเล่นและจบเกมได้ง่ายขึ้น (ลดเวลาในการฟาร์มเงิน) มอนสเตอร์และโซนพื้นที่ เมื่อย่างก้าวเข้าสู่พื้นที่ที่เป็นเขตของพวกมัน จะมีการแจ้งเตือนขึ้นมาว่าศัตรูที่กำลังจะพบเจอมีตัวอะไรบ้างและมีเลเวลเท่าไหร่ เพื่อให้คุณสามารถตัดสินใจได้ง่ายขึ้นว่าจะเลือกเดินทางไปยังเส้นทางนี้ต่อไป หรือจะเลือกหลีกเลี่ยงไปยังเส้นทางอื่นก่อน... แม้มอนสเตอร์จะแสดงธาตุของพวกมันในขณะต่อสู้ แต่ก็ไม่ใช่เรื่องง่ายที่จะเอาชนะมอนสเตอร์หรือบอสประจำถิ่น คุณอาจจะต้องออกค้นหากลวิธีที่จะเอาชนะให้ได้ก่อนที่จะไปยืนเผชิญหน้ากับพวกมัน เพราะคุณเองก็คงอยากจะหลีกเลี่ยงคะแนนเสียชีวิตให้ได้เยอะที่สุด เนื่องจากมันไม่สามารถไปใช้ประโยชน์อะไรได้เลยแม้แต่อย่างเดียว! รายละเอียดอื่น ๆ จากผู้พัฒนา ไม่จำเป็นจะต้องเคยเล่นภาคแรกมาก่อน เพราะภาคนี้ดีกว่า! ใช้ได้แค่คีย์บอร์ดหรือคอลโทรเลอร์เท่านั้น ใช้เวลาเล่นมากกว่า 10 ชั่วโมง (ผู้พัฒนาเล่นเองใช้เวลามากกว่า 15 ชั่วโมง) เกมค่อนข้างยากโดยเฉพาะการแก้ไขปริศนา ใช้โปรแกรม RPG Marker MZ ในการสร้าง (6XX ชั่วโมง) ขอบคุณทุกคนที่ลองซื้อไปเล่นและเขียนบทวิจารณ์มากเลยนะครับ // ใครจบเกมได้ทักมาอวดทางเพจหรือ discord ได้นะ ขอให้โชคดีและสนุกไปกับการผจญภัยครับ :D